
Република Србија

ПОВЕРЕНИК ЗА ИНФОРМАЦИЈЕ ОД ЈАВНОГ ЗНАЧАЈА
 И ЗАШТИТУ ПОДАТАКА О ЛИЧНОСТИ
Предлог 

финансијског плана 

Повереника за информације од јавног значаја и
заштиту података о личности

за  буџетску 2012.  годину

Београд, новембар  2011.године

Финансијски план за 2012. годину

Раздео: 45
Буџетски корисник: 42600 – ПОВЕРЕНИК ЗА ИНФОРМАЦИЈЕ ОД ЈАВНОГ ЗНАЧАЈА И ЗАШТИТУ ПОДАТАКА О ЛИЧНОСТИ

ОБРАЗЛОЖЕЊЕ КОРИСНИКА

ОПИС:

1. ПРОФИЛ  ДИРЕКТНОГ КОРИСНИКА БУЏЕТСКИХ СРЕДСТАВА

а.   Званични назив и адреса 

ПОВЕРЕНИК ЗА ИНФОРМАЦИЈЕ ОД ЈАВНОГ ЗНАЧАЈА И ЗАШТИТУ ПОДАТАКА О ЛИЧНОСТИ

Београд, ул. Светозара Марковића бр. 42

б. Опис послова и организација

Акт којим је орган основан: 

Законом о слободном приступу информацијама од јавног значаја ("Сл. гласник РС" бр. 120/04,54/07, 104/09 и 36/10), донетим у новембру 2004. године  установљен је Повереник за информације од јавног значаја, као самосталан државни орган, независан у вршењу своје надлежности, са задатком да штити остваривање права на слободан приступ информацијама од јавног значаја.

Доношењем Закона о заштити података о личности ("Сл. гласник РС" бр. 97/08 и 104/09-др. закон) у октобру 2008.године. Повереник за информације од јавног значаја добија нове надлежности на заштити података о личности и по закону, наставио је са радом као Повереник за информације од јавног значаја и заштиту података о личности, у истом статусу.
Надлежности Повереника 

Надлежности Повереника утврђенe су Законом о слободном приступу информацијама од јавног значаја и Законом о заштити података о личности.
Према чл.1. и 35. Закона о слободном приступу информацијама од јавног значаја, Повереник обезбеђује остваривање права јавности да зна, штити остваривање права на слободан приступ информацијама којима располажу органи јавне власти и надлежан је да:

· решава по жалбама против решења органа власти којима су повређена права уређена овим законом, при чему има преко десет хиљада органа власти који подлежу примени овог закона (државни органи, органи територијалне аутономије, локалне самоуправе, организације којима је поверено вршење јавних овлашћења, као и правних лица која су ови органи основали или која се претежно или у целости, финансирају из буџета);

· издаје упутство по којем се објављују информатори о раду државних органа;

· издаје и ажурира приручник са практичним упутствима за делотворно остваривање права уређених овим законом, на српском језику и на језицима који су, у складу са законом, одређени као језици у службеној употреби; 

· путем штампе, електронских медија, интернета, јавних трибина и на друге начине, упознаје јавност са садржином приручника за примену закона;
· прати поштовање обавеза органа власти утврђених овим законом и извештава јавност и Народну скупштину о томе;

· даје иницијативу за доношење или измене прописа ради спровођења и унапређења права на приступ информацијама од јавног значаја;

· предлаже органима власти предузимање мера у циљу унапређивања њиховог рада уређеног овим законом;

· предузима мере потребне за обуку запослених у државним органима и упознавање запослених са њиховим обавезама у вези са правима на приступ информацијама од јавног значаја, ради делотворне примене овог закона;

· обавештава јавност о садржини овог закона, као и о правима уређеним овим законом;

·  покреће поступак за оцену уставности и законитости закона и других општих аката.


Према чл.1. и 44. Закона  о заштити података о личности  Повереник обезбеђује заштиту података о личности и надлежан је да: 

· врши надзор над спровођењем и извршавањем  овог закона, односно надзире спровођење заштите података;

· одлучује по жалбама у случајевима прописаним овим законом;

· води Централни регистар збирки података;
· надзире и дозвољава изношење података из Републике Србије;

· указује на уочене злоупотребе приликом прикупљања података;

· саставља листу држава и међународних организација које имају одговарајуће уређену заштиту података;

· даје мишљење у вези са успостављањем нових збирки података, односно у случају увођења нове информационе технологије у обради података;

· даје мишљење, у случају када постоји сумња да ли се неки скуп података сматра збирком података у смислу овог закона;

· даје мишљење Влади у поступку доношења акта о начину архивирања и о мерама заштите нарочито осетљивих података;

· прати примену мера за заштиту података и предлаже побољшање тих мера;

· даје предлоге и препоруке за унапређење заштите података;

· даје претходно мишљење да ли одређени начин обраде представља специфичан ризик за права и слободе грађанина.

· прати уређење заштите података у другим земљама;

· сарађује са органима надлежним за надзор над заштитом података у другим земљама;

· одређује начин даљег поступања са подацима када је руковалац престао да постоји, осим ако је прописано друкчије; 

· у вези са вођењем Централног регистра, Повереник једном годишње објављује попис збирки података у „Службеном гласнику Републике Србије“, а Централни регистар, који је јаван, обавезно објављује путем интернета.
Повереника бира и разрешава Народна скупштина, у складу са законом. По закону, Повереник има два заменика, које такође бира и разрешава Народна скупштина, један за област слободног приступа информацијама и други за област заштите података о личности.

Повереник подноси Народној скупштини годишњи извештај о радњама предузетим од стране органа власти у примени овог закона, као и о својим радњама и издацима, као и друге извештаје, када оцени да је то потребно. Извештај доставља председнику Републике, Влади и Заштитнику грађана и на одговарајући начин ставља на увид јавности.

Служба Повереника 

По Закону, Повереник има стручну службу која му помаже у вршењу надлежности. Рад Службе Повереника је регулисан Одлуком о раду Службе Повереника за информације од јавног значаја и заштиту података о личности (“Службени. гласник РС” бр. 109/07 и 13/09), а унутрашње уређење и систематизација, Правилником о унутрашњем уређењу и систематизацији радним места, број 110-00-8/2008-01 од 12.11.2008.године. На ове акте Народна скупштина је дала сагласност Одлуком РС бр. 2 од 23.01.2009.године. Служба фактички ради почев од 1.7.2005.године. 

Законом о измени Закона о слободном приступу информацијама од јавног значаја („Службени гласник РС“ бр. 36/10) усвојеним крајем маја 2010.године Повереник је добио нове надлежности у погледу административног извршења решења. Ради спровођења овог закона, Повереник је донео нови Правилник о унутрашњем уређењу и систематизацији радних места у Служби Повереника за информације од јавного значаја и заштиту података о личности број 11-00-3/2010-01 од 5. јуна 2010. године на који је сагласност дао Административни одбор Народне Скупштине Републике Србије, Одлуком 28 број 02-2532/10 од 12. октобра 2010. године, при чему укупан број запослених није повећан (укупно 69 извршилаца).
Послови на унапређењу јавности да зна обављају се у два сектора, послови заштите података о личности у три сектора, а заједнички послови и послови у функцији кабинета, обављају се у заједничком сектору и кабинету.

Унутрашњу организацију Службе чине:

1. Сектор за унапређење права јавности да зна,

2. Сектор за жалбе и притужбе на доступност информација,

3. Сектор за Централни регистар и мере заштите података,

4. Сектор за заштиту права поводом обраде података,

5. Сектор за надзор и

6. Сектор за заједничке послове.
Као посебна унутрашња јединица образован је Кабинет Повереника.

У секторима су образоване уже унутрашње јединице: одељења, одсеци и групе.

У Служби Повереника је систематизовано 46 радних места са укупно 69 извршилаца, од чега су: 8 државни службеници на положају, 58 државни службеници на извршилачким радним местима и 3 намештеника. Положаје чине 7 државних службеника у трећој групи положаја и један државни службеник у петој групи положаја. 

За обављање послова државних службеника на извршилачким радним местима из надлежности Повереника, одређено је 24 радних места у звању виши саветник са укупно 42  извршиоца, 6 радних места у звању самостални саветник са укупно 7 извршилаца, 2 радна места у звању саветник са укупно 2 извршиоца, 1 радно место у звању млађи саветник са 1 извршиоцем, 2 радна места у звању сарадник са по једним извршиоцем, 2 радна места у звању референта са укупно 4 извршиоца.

За обављање пратећих помоћно-техничких послова у Служби Повереника, одређено је 1 радно место намештеника четврте врсте са укупно 3 извршиоца.
Правни основ:

Закон о слободном приступу информацијама од јавног значаја ("Службени  гласник РС" бр. 120/04,  54/07, 104/09 и 36/10) 

Закон о заштити података о личности ("Службени гласник РС" бр. 97/08 и 104/09-други закон) 

Стратегија заштите података о личности („Службени гласник РС“број 58/10)
БИЛАНС ФИНАНСИЈСКОГ ПЛАНА
Функција: 160 – Опште јавне услуге некласификоване на другом месту

	тип захтева
	назив захтева
	приоритет
	средства из буџета
	средства из осталих извора
	укупна средства

	Текуће финансирање
	
	
	107.540.000
	
	107.540.000

	
	Средства за финансирање редовне делатности органа
	1
	107.540.000
	
	107.540.000

	Основна средства
	
	
	500.000
	
	500.000

	
	Набавка информатичке и комуникационе опреме
	1
	500.000
	
	500.000

	Додатно финансирање
	 
	
	32.985.000
	
	32.985.000

	
	Неопходна средства за финансирање нових надлежности Повереника 
	1
	32.985.000
	
	32.985.000

	Текуће финансирање + основна средства:
	108.040.000
	
	108.040.000

	УКУПНО:
	141.025.000
	
	141.025.000

	укупно по захтевима корисника 

	Текуће финансирање 
	107.540.000
	
	107.540.000

	Основна средства
	500.000
	
	500.000

	 Додатно финансирање
	32.985.000
	
	32.985.000

	УКУПНО:
	141.025.000
	
	141.025.000

	Текуће финансирање + основна средства:
	108.040.000
	
	108.040.000

	ПРЕДЛОЖЕНИ ОБИМ БУЏЕТСКИХ СРЕДСТАВА:
	108.040.000
	
	108.040.000


160 – Опште јавне услуге некласификоване на другом месту

Тип захтева:  Текуће финансирање
Функција: 160 – Опште јавне услуге некласификоване на другом месту

Приоритет: 1
Образложење захтева:

Средства за текуће издатке опредељена су у складу са надлежношћу, правима и овлашћењима Повереника, према Упутству за припрему буџета Републике Србије за 2012. годину и пројекцијама за 2013. и 2014. годину, а у оквиру предвиђеног обима средстава од стране Министарства финансија, с тим што су за одређене позиције неопходна додатна средства. 
За остваривање надлежности утврђених напред наведеним законима у 2012. години у складу са Упутству за припрему буџета Републике Србије за 2012. годину и пројекцијама за 2013. и 2014. годину и објективним потребама Повереника у 2012. години (о овим потребама упознато је Министарство финансија кроз допис број 401-00-6/2011-04 од 18. марта 2011. године), планирано је да Повереник у 2012.години има 63 запослена, без лица која бира Народна скупштина (повереник и два заменика Повереника), што је у оквиру укупно дозвољеног броја према одобреној систематизацији која броји 69 извршилаца.
Приликом процене потребног броја запослених у 2012. години, имало се, пре свега у виду следеће:

- да ранији пријем потребних службеника није могао бити реализован према донетим и одобреним кадровским плановима Повереника ни у једној од претходних скоро седам година од почетка рада Службе Повереника због веома дугог процеса решавања основних претпоставки за њен рад, пословног простора, односно буџетских средстава, због чега се са значајнијим пријемом нових службеника започело тек у мају 2010. године. Потребно је посебно истаћи да је пријем одобреног броја запослених у 2011. години значајно успорило чекање на решавање питања пословног простора;

- да је то, уз енормно увећање обима посла у међувремену, довело до доцње у решавању предмета од по више месеци, на уштрб остваривања уставних права чије остваривање Повереник по закону штити, упркос чињеници да је великим напорима малог броја запослених решено око дванаест хиљада предмета, при чему се месечни прилив предмета креће и до 500 предмета;

- да се заштита права у вези са обрадом личних података у надлежности Повереника први пут установљава у нашој земљи што подразумева одговарајуће кадровске и материјалне ресурсе, те потребу додатног стучног усавршавања новопримљених за обављање ових послова, а да надзору над заштитом података подлеже најмање 350 хиљада субјеката у целој земљи који се у обављању своје делатности, баве обрадом личних података.У 2010. години битно се повећава и број предмета у области заштите података о личности.  

Имајући у виду напред наведене чињенице, a посебно обим послова, као и чињеницу да се са надзором над заштитом података тек почело у 2010. години и да у тој области тек предстоје опсежне активности, пријем планираног броја извршилаца је неопходан да би се обезбедило спровођење Закона о заштити података о личности. У супротном би настале негативне последице за спровођење надлежности из Закона о слободном приступу информацијама од јавног значаја, имајући у виду велики заостатак у решавању предмета и константан прилив и до 500 предмета, односно жалби месечно, и уз све то, спровођење нових надлежности у погледу административног извршења одлука Повереника, као и на међународном плану због преузетих међународно-правних обавеза. 

На основу изнетог указујемо да би предложени број државних службеника и намештеника у 2012. години обезбедио несметано извршење послова из делокруга Повереника који су утврђени законом, a Повереник ће и даље максимално улагати напоре како би се решило сада већ акутно питање пословног простора.

С обзиром на ток остваривања нових надлежности Повереника у складу са Законом о заштити података о личности и нове надлежности проистекле из измена Закона о слободном приступу информацијама од јавног значаја, нужан је пријем нових запослених у 2012. години а у складу са важећим Правилник о унутрашњем уређењу и систематизацији радних места у Служби Повереника за информације од јавного значаја и заштиту података о личности. Део неопходних средстава за финансирање свих обавеза које проистичу из закона биће приказан кроз Захтев за додатна средства.

Уз то, посебно треба имати у виду да је Влада средином августа 2010. године усвојила Стратегију заштите података о личности („Сл.гласник РС“број 58/10) којом су утврђене бројне активности и мере Повереника, као надзорног органа за заштиту података међу којима би посебно истакли мере: обезбедити да заштита података о личности обухвата све субјекте који се баве прикупљањем, коришћењем, чувањем и другим радњама обраде података о личности; обезбедити да сва правна лица буду упозната са својим правима и обавезама у вези са заштитом података о личности; обезбедити да свако лице чији се подаци прикупљају буде обавештено на који начин и у које сврхе се располаже његовим подацима који су прикупљени или уступљени другим субјектима; обезбедити услове за ефикасну контролу, пре свега обезбедити услове Поверенику за несметано вршење надзора.
	економска класификација
	средства из буџета
	средства из осталих извора
	укупна средства

	4111
	Плате,додаци и накнаде запослених
	71.400.000
	
	71.400.000

	4121
	Допринос за пензијско и инвалидско осигурање
	7.854.000
	
	7.854.000

	4122
	Доприноси за здравствено осигурање
	4.391.000
	
	4.391.000

	4123
	Допринос за незапосленост
	536.000
	
	536.000

	4131
	Накнаде у натури
	200.000
	
	200.000

	4141
	Исплата накнада за време одсуствовања с посла на терет фондова
	700.000
	
	700.000

	4143
	Отпремнине и помоћи
	150.000
	
	150.000

	4144
	Помоћ у медицинском лечењу запослениг или чланова уже породице и друге помоћи запосленом
	150.000
	
	150.000

	4151
	Накнаде трошкова за запослене
	2.400.000
	
	2.400.000

	4161
	Награде запосленима и остали посебни расходи
	1.000
	
	1.000

	4213
	Комуналне услуге
	300.000
	
	300.000

	4214
	Услуге комуникација
	2.600.000
	
	2.600.000

	4215
	Трошкови осигурања
	688.000
	
	688.000

	4219
	Остали трошкови
	20.000
	
	20.000

	4221
	Трошкови службених путовања у земљи
	800.000
	
	800.000

	4222
	Трошкови службених путовања у иностранство
	1.700.000
	
	1.700.000

	4231
	Административне услуге
	1.400.000
	
	1.400.000

	4232
	Компјутерске услуге
	2.700.000
	
	2.700.000

	4233
	Услуге образовања и усавршавања запослених
	1.500.000
	
	1.500.000

	4234
	Услуге информисања
	700.000
	
	700.000

	4235
	Стручне услуге
	1.500.000
	
	1.500.000

	4236
	Услуге за домаћинство и угоститељство
	500.000
	
	500.000

	4237
	Репрезентација
	200.000
	
	200.000

	4239
	Остале опште услуге
	50.000
	
	50.000

	4251
	Текуће поправке и одржавање зграда и објеката
	150.000
	
	150.000

	4252
	Текуће поправке и одржавање опреме
	500.000
	
	500.000

	4261
	Административни материјал
	500.000
	
	500.000

	4263
	Материјали за образовање и усавршавање запослених
	700.000
	
	700.000

	4264
	Материјали за саобраћај
	3.000.000
	
	3.000.000

	4266
	Материјали за образовање, културу и спорт
	100.000
	
	100.000

	4821
	Остали порези
	100.000
	
	100.000

	4823
	Новчане казне
	50.000
	
	50.000

	УКУПНО:
	107.540.000
	
	107.540.000


ОБРАЗЛОЖЕЊЕ ЕКОНОМСКЕ КЛАСИФИКАЦИЈЕ ЗА ЗАХТЕВ
	извор

	економска класификација
	укупан износ


	4111

	Плате, додаци и накнаде запослених

опис:

           Средства су планирана у ускладу са Упутством за припрему буџета за 2012. годину, бројем запослених за која су одобрена средства Законом о буџету Републике Србије за 2011. годину ("Службени гласник РС", број 101/2010, 78/2011), применом основице према важећој Одлуци о висини основице за обрачун и исплату плата државних службеника, намештеника, судија, јавних тужилаца и заменика јавних тужилаца ("Службени гласник РС", број 82/2011) у износу од нето 17.477,59 динара почев од плате за децембар 2011. године са увећањем основице за плату у априлу 2012. годину за 4% и плату у октобру 2012. годину за 0,9%, а за изабрана лица, у складу са чл. 32. Закона о слободном приступу информацијама од јавног значаја, чланом 10. Одлуке о раду Службе Повереника за информације од јавног значаја и заштиту података о личности (“Службени. гласник РС” бр. 109/07 и 13/09), и са Кадровским планом Повереника за 2011.годину. 
           Да би се омогућило извршавање свих законом предвиђених надлежности потребна су додатна средства у 2012. години за запошљавање одређеног броја извршиоца што је предвиђено Нацртом кадровског плана за 2012. годину.

	71.400.000


	4121

	Допринос за пензијско и инвалидско осигурање

опис:

            Планирана средстава за доприносе за пензијско и инвалидско осигурање, опредељена су предложеним износом на економској класификацији 411.

           Потребна су додатна средства у 2012. години
	7.854.000


	4122
	Доприноси за здравствено осигурање

опис:

            Планирана средстава за здравствено осигурање, опредељена су предложеним износом на економској класификацији 411.
           Потребна су додатна средства у 2012. години
	4.391.000


	4123
	Доприноси за незапосленост
опис:

            Планирана средства за доприносе за незапосленост опредељена су предложеним износом на економској класификацији 411.
           Потребна су додатна средства у 2012. години
	536.000


	4131

	Накнаде у натури
опис:

            Средства су планирана за потребе накнаде превознику на име услуге превоза на посао и са посла запослених, уколико таквих потреба буде у погледу нових радника. Средства су планирана и за трошкове паркирања, јер су локације на којима се налази Служба Повереника у режиму зонског паркирања. 
	200.000


	4141

	Исплата накнада за време одсуствовања с посла на терет фондова

опис:

            Планирана су средства за исплате накнаде за време плаћеног одстуства са посла запослених (породиљско одсуство, боловање преко 30 дана). Ова средства се рефундирају од Републичког завода за здравствено осигурање. 

           Потребна су додатна средства у 2012. години
	700.000


	4143

	Отпремнине и помоћи

опис:

           Средства су планирана за случај солидарне помоћи у случају смрти запосленог или члана уже породице.
	150.000


	4144

	Помоћ у медицинском лечењу запослениг или чланова уже породице и друге помоћи запосленом

опис:

           Средства су планирана за потребе исплате неопходне помоћи у медицинском лечењу запослених или чланова њихове уже породице.
	150.000


	4151

	Накнаде трошкова за запослене

опис:

           У оквиру ове економске класификације планирана су средства за превоз на посао и са посла запослених. Овај износ опредељен је на основу планираног броја запослених у Служби Повереника и цене месечних претплатних карата у јавном градском превозу. 
           Потребна су додатна средства у 2012. години.
	2.400.000


	4161

	Награде запосленима и остали посебни расходи

опис:

           Средства су планирана само ради отварања апропријације.

	1.000

	4213
	Комуналне услуге

опис:

           Средства су планирана за исплату накнаде за коришћење грађевинског земљишта на основу Одлуке о накнади за коришћење грађевинског земљишта ("Сл.лист града Београда", број 37/04...60/09, 45/10), за период 01.01.2012.-31.12.2012. године за пословни простор у улици Делиградска број 16. 
	300.000


	4214

	Услуге комуникација

опис:

Средства планирана за услуге комуникација опредељена су према потребама органа за размештање у оквиру датих, крајње оскудних смештајних капацитета и кадровских капацитета због нових надлежности које проистичу из Закона о заштити података о личности, укључујући првенствено инспекцијски надзор на простору целе земље, вођење Централног регистра евиденција личних података за око 350 хиљада субјеката који се, у обављању своје делатности, баве обрадом личних података, те потребе сталне двосмерне електронске и друге комуникације са свим руковаоцима збирки података. Потребу сталне комуникације Повереника са великим бројем органа јавне власти (око 11 хиљада) захтева и спровођење надлежности из Закона о слободном приступу информацијама. Ради се о издацима за телефонске линије, мобилне телефоне (до лимитираног износа) и интернет, о ПТТ трошковима, доставе поште и сл.
Део средстава треба обезбедити кроз додатне захтеве.
	2.600.000

	4215

	Трошкови осигурања

опис:

            У оквиру ове економске класификације планирана су средства за осигурање запослених, обавезно и каско осигурање четири службена аутомобила, компјутерске и друге опреме коју користи Служба Повереника.

Део средстава треба обезбедити кроз додатне захтеве. 
	688.000


	4219

	Остали трошкови

опис:

            У оквиру осталих трошкова планирана су средства  првенствено за трошкове РТВ претплате.
	20.000


	4221

	Трошкови службених путовања у земљи

опис:

             Највећи део износа на име покрића трошкова путовања у земљи, односе се на службена путовања овлашћених лица за вршење инспекцијског надзора који се обавља на територији Републике Србије, по пријавама грађана и по службеној дужности, затим на активности на обуци руковаоца збирки података у погледу успостављања и вођења евиденција у складу са законом, којих има преко 350 хиљада, а нарочито у вези са уписом у Централни регистар збирки података који води Повереник, као и на афирмацији права на заштиту података о личности, у виду семинара, радионица и других стручних скупова посвећених примени закона о заштити података, имајући у виду да се ради о доста новој материји. 

             Други значајан део се односи на примену Закона о слободном приступу информацијама, на спровођење законске обавезе Повереника у вези стручног усавршавања и обуке (према чл.35.тачка 4. Закона), да се она спроводи за потребе органа власти на свим нивоима, укључујући и локални, као и за потребе грађана, затим на спровођење активности на афирмацији овог права, учешћем на стручним скуповима, трибинама, конференцијама и сл., када трошкови нису плаћени од стране организатора. 
	800.000


	4222

	Трошкови службених путовања у иностранство

опис:

           Највећи део трошкова службених путовања у иностранство проистиче  из законске обавезе Повереника у погледу међународних активности:  
           у оквиру слободног приступа информацијама од јавног значаја, Повереник сарађује са органима и организацијама других држава као и међународним државним и недржавним организацијама. Ова сарадња остварује се у складу са надлежностима Повереника у погледу давања иницијатива за доношење и измене прописа ради спровођења и унапређења права, као и предлагања органима власти предузимање мера у циљу унапређења њиховог рада, предвиђених чл. 35. ст. 1. т. 2-3. Закона о слободном приступу информацијама од јавног значаја. 

           Тако, Повереник учествује у раду Међународне конференције повереника за информације као и у раду регионалних и међународних конференција, стручних консултација и других догађаја у области слободног приступа информацијама. 

           У складу са Законом о заштити података о личности, Повереник прати уређење заштите података у другим земљама и сарађује са органима надлежним за надзор над заштитом података у другим земљама (чл. 44. ст. 1. т. 13-14.). 

           У складу са Конвенцијом о заштити лица у односу на аутоматску обраду података и Додатним Протоколом уз Конвенцију, Повереник сарађује се органима надлежним за заштиту података о личности у другим земљама. 

          Такође, Повереник учествује у раду Саветодавног комитета Конвенције, као и у раду Бироа Саветодавног комитета. Саветодавни комитет се састаје једном годишње, док се број састанак Бироа одређује у зависности од задатака Бироа, углавном 3-4 пута годишње. 

         У оквиру сарадње и утврђивања стандарда заштите података о личности, Повереник учествује у раду других организација, односно сарађује са другим органима: учествује у годишњим конференцијама Повереника за заштиту података о личности и приватности, у раду других међународних конференција, стручним консултацијама и другим догађајима посвећеним заштити података о личности, као што су скупови о информационом друштву (на пример Форум о управљању интернетом основан од стране УН) или безбедности података. 

Стицање и размена искустава су од посебног значаја за рад Повереника  имајући у виду да је заштита података о личности тек успостављена у нашој земљи, те да у том погледу има веома мало домаћих искустава, због чега је неопходно много радити на усавршавању запослених, њиховој специјализацији и упознавању са оствареним међународним стандардима у овој области.
            Да би се омогућило извршавање свих законом предвиђених надлежности потребна су додатна средства у 2012. години.
	1.700.000


	4231

	Административне услуге

опис:

            Планирани износ средстава за администратвине услуге, нејвећим делом се односи на услуге превођења материјала о раду и у вези са радом органа. То проистиче из Законом утрврђене обавезе Повереника издавања приручника на српском и на језицима који су у службеној употреби (члан 37.Закона), као и потреба превођења одређених докумената на енглески језик, затим за потребе ажурирања презентације на сајту Повереника, превођења извештаја и других материјала (законске регулативе и др.) за потребе Савета Европе и других релевантних међународних организација, у вези са обезбеђењем међународне помоћи и донација, као и свих других обавеза у вези са европским интеграцијама.
            Део средстава треба обезбедити кроз додатне захтеве.
	1.400.000


	4232

	Компјутерске услуге

опис:

            Планирани износ средстава за трошкове компјутерских услуга односи се на трошкове израде, односно набавке софтвера неопходних за обављање послова из надлежности Повереника,  праћење стања  из области  рада, израде извештаја надлежним органима, у складу са законом,  израде програма који су у вези са остваривањем основних надлежности и рада Службе Повереника, легализацију, односно продужење лиценци за сервере и за антиантивирус програме. Трошкови се односе и на услуге редовног одржавања телекомуникационе и рачунарске мреже и мрежних сервиса у Служби Повереника као и друге компјутерске услуге у функцији рада органа.

            Значајан део средстава је у вези са функцинисањем Централног регистра збирки података, у складу са законском обавезом Повереника према чл.52. Закона о заштити података, и обезбеђењем мера за заштиту података, у складу са законом.

         Део средстава треба обезбедити кроз додатне захтеве.
	2.700.000


	4233

	Услуге образовања и усавршавања запослених

опис:

            Попуњавање Службе Повереника се одвија сукцесивно, па су у складу са тим, планирана средства за образовање и усавршавање запослених, првенствено новопримљених, ради оспособљавања за обављање потпуно нових послова у областима из делокруга Повереника, кроз учешће на одговарајућим семинарима и дугим стручним скуповима, специјализације и сл. ради упознавања са искуствима других, међународним стандардима  у остваривању људских права из области рада органа, имајући у виду   чињеницу да се ради о релативно новом органу чије су надлежности по први пут успостављене у нашој земљи, да је стицање нових знања и искустава услов квалитетном извршавању послова. Посебно се има у виду потреба оспособљавања запослених за обављање инспекцијских послова на заштити података о личности.  
	1.500.000


	4234

	Услуге информисања

опис:

           Средства су планирана у складу са законским обавезама Повереника  у погледу информисања јавности о остваривању права на приступ информацијама, издавањем публикација, билтена, брошура и др. материјала, као и информисања о раду Повереника, затим потребу штампања додатног броја  Приручника за примену Закона о слободном приступу информацијама од јавног значаја, као и за израду других материјала за потребе органа јавне власти у спровођењу наведеног закона,  и то на српском и другим језицима који су у службеној употреби, у складу са законском обавезом.

           Трошкови се такође односе на штампање додатног броја публикација за примену Закона о заштити података о личности, упутстава и инструкција руковаоцима збирки података, других сличних материјала и кампање ради  информисања грађана о правима поводом заштите података о личности.

           Планирани су и трошкови у вези са огласима за јавне набавке, пријем запослених и сл.
           Део средстава треба обезбедити кроз додатне захтеве.
	700.000


	4235

	Стручне услуге

опис:

           Ради се о средствима за стучне услуге екстерних сарадника чије ангажовање ће бити неопходно за поједине послове и експертизе у вези са новим пословима на заштити података о личности, затим о услугама према закљученим уговорима о повременом ангажовању сарадника за послове логистике за случај да се извршење ових послова не може обезбедити из реда запослених или је још увек нерационално, због повременог карактера ових послова, за њихово извршавање запошљавати лица за стално (техничка подршка информационом систему, реализација пројеката и сл.).
           Део средстава треба обезбедити кроз додатне захтеве.
	1.500.000


	4236

	Услуге за домаћинство и угоститељство

опис:

           Средства на овој позицији планирана су за трошкове угоститељства у случају одржавања радних и пословних састанака у циљу промоције права на приступ информацијам од јавног значаја и заштиту података о личности , као и за трошкове угоститељства које пружа Управа за заједничке послове републичких органа.
	500.000


	4237

	Репрезентација

опис:

           Планиран су средстваза трошкове репрезентације у случајевима важних посета Поверенику: представника страних заштитника права јавности да зна и података о личности, страних делегација, представника међународних држава, органа и организација. 
	200.000


	4239

	Остале опште услуге

опис:
           Планирано је за остале опште услуге које се могу појавити у оквиру редовне делатности Повереника.

	50.000

	4251

	Текуће поправке и одржавање зграда и објеката 

опис:

           Средства су планирана за измирење трошкова према Градском стамбеном предузећу на име одржавања пословног простора у Делиградској број 16.

	150.000


	4252

	Текуће поправке и одржавање опреме

опис:

            На овој позицији планирана су средства за текуће поправке и одржавање опреме службених аутомобила, компјутерске, комуникационе  и друге опреме. 

           Потребна су додатна средства. 
	500.000


	4261

	Административни материјал

опис:

            Средства су планирана за канцеларијски и други потрошни материјал, који се не може обезбедити преко Управе за заједничке послове републичких органа, а чије потребе ће бити знатно увећане повећањем броја запослених у 2012. години а посебно за потребе инспекцијског надзора.
	500.000


	4263

	Материјали за образовање и усавршавање запослених

опис:

            Планирани средства се односе на материјал за образовање и усавршавање запослених: стручну литературу за редовне потребе и за образовање запослених, штампу, електронску збирку прописа и сл. у складу са планираним бројем запослених.
	700.000


	4264

	Материјали за саобраћај

опис:

           Планирана средства се односи на  материјал за саобраћај за пет службених аутомобила (4 у власништву Повереника и 1 возило Управе за заједничке послове републичких органа додељено на коришћење поверенику) и то на име бензина, уља, мазива и осталих  материјала за саобраћај, процењено на бази досадашњих трошкова, значајног повећања цене горива и планираних обавеза у 2012.години у односу на број запослених на пословима инспекцијског надзора који ће се обављати и ван седишта органа.
            Потребна су додатна средства која ће бити исказана кроз додатан захтев. 
	3.000.000


	4266

	Материјали за образовање, културу и спорт

опис:
            Планирана средства се односе на евентуалне материјале потребне за спровођење едукативних процеса.
	100.000


	4821

	Остали порези

опис:

           Планирана су средства првенствено за расходе по основу пореза и такси за регистрацију свих службених аутомобила.

          Део средстава треба обезбедити кроз додатне захтеве.
	100.000


	4823

	Новчане казне

опис:

          Средства су планирана за евентуалне казне од једног нивоа власти другом у току 2012. године.

	50.000



	


Набавка информатичке опреме

Тип захтева:  Основна средства
Функција: 160 – Опште јавне услуге некласификоване на другом месту

Приоритет: 1

Образложење захтева:

Ова средства су планирана за набавку рачунарске опреме и то за набавку 5 рачунара и 2 штампача у складу са Нацртом Кадровског плана Повереника за информације од јавног значаја и заштиту података о личности за 2012.годину.
РАСХОДИ И ИЗДАЦИ ЗАХТЕВА

	економска класификација
	средства из буџета
	средства из осталих извора
	укупна средства

	5122
	Административна опрема
	500.000
	
	500.000

	УКУПНО:
	500.000
	
	500.000


ОБРАЗЛОЖЕЊА ЕКОНОМСКЕ КЛАСИФИКАЦИЈЕ ЗА ЗАХТЕВ

	извор
	економска класификација
	укупан износ

	01 – Приходи из буџета                                                                                                     500.000

	5122
	Административна опрема 

опис:

           Планирана су средства за набавку 5 рачунара и 2 штампача у складу са Нацртом Кадровског плана Повереника за информације од јавног значаја и заштиту података о личности за 2012.годину
           Потребна су додатна средства која ће бити исказана кроз додатан захтев. 
	500.000


Неопходна додатна средства за финансирање пуне надлежности Повереника у складу са:

 - Законом о слободном приступу информацијама од јавног значаја, 
 - Законом о заштити података о личности и 
- Стратегијом заштите података о личности („Сл.гласник РС“број 58/10). 
Тип захтева:  Додатно финансирање
Функција: 160- Опште јавне услуге некласификоване на другом месту

Приоритет: 1

Образложење захтева:
Законом о измени Закона о слободном приступу информацијама од јавног значаја („Сл.гласник РС“ бр. 36/10) усвојеним крајем маја 2010.године. Повереник је добио нове надлежности у погледу административног извршења решења.   
Према Закону о заштити података о личности(«Сл.гласник РС»бр. 97/08 и 104/09-др.закон), чија примена у 2011.години је резултирала великим бројем инспекцијских прегледа и великим бројем предмета у овој области, потребно је створити предуслове за даље интезивно и обимно спровођење ових још увек нових и веома обимних надлежности и обавезе Повереника на заштити података о личности, као надзорног органа за примену овог закона, као другостепеног органа за заштиту овог права, преноси се и у наредни период.

Посебно се наглашава да је Влада средином августа 2010.године. усвојила Стратегију заштите података о личности („Сл.гласник РС“број 58/10) којом су утврђене бројне активности и мере Повереника, као надзорног органа за заштиту података од којих посебно издвајамо оне које засигурно захтевају ангажовање одређених финансијских средстава:

- обезбедити да заштита података о личности обухвата све субјекте који се баве прикупљањем, коришћењем, чувањем и другим радњама обраде података о личности; 

- обезбедити да сва правна лица буду упозната са својим правима и обавезама у вези са заштитом података о личности; обезбедити да свако лице чији се подаци прикупљају буде обавештено на који начин и у које сврхе се располаже његовим подацима који су прикупњени или уступљени другим субјектима; 

- обезбедити услове за ефикасну контролу, пре свега обезбедити услове Поверенику за несмета но вршење надзора;

- специјализацији кадрова Повереника мора се посветити највећа пажња;

- улагање у опрему је нужно, нарочито у погледу стардандизованости и модернизације, имајући у виду системе и опрему преко којих се данас прикупљају, обрађују, користе и чувају подаци о личности;

- Повереник наставља са пријемом запослених у циљу запошљавања најбољих кадрова; 
- Повереник у складу са обезбеђеним материјалним условима наставља са опремањем службе на начин који у погледу савремених техничких решења може одговорити захтевима пуног надзора над заштитом података;
Повереник ће сачинити програм стручног оспособљавања и специјализације запослених на пословима заштите података и предузимати мере ради његовог спровођења путем семинара и других видова образовања кроз практичну обуку, студијске посете сличним институцијама у другим земљама које финансирају или организују међународне организације, стажирање у сличним институцијама земља чланица у ЕУ и др.

Акциони план за спровођење Стратегије са дефинисаним активностима, очекиваним ефектима, носиоцима конкретних задатака и роковима за извршење задатака доноси Влада у року од 90 дана од дана објављивања стратегије у Службеном гласнику РС. Повереник је по природи свог делокруга рада главни носилац наведених активности.
Значај пуне примене овог закона и последице кашњења са почетком примене, више пута су истицане са аспекта европских интеграција и преузетих међународних обавеза, према Споразуму о стабилизацији и придруживању и према Додатном протоколу уз Конвенцију о заштити лица у односу на аутоматску обраду личних података.

Пријем нових лица за извршавање послова на заштити података је важан предуслов и за пријем међународних донација, за које иначе постоји интересовање, али су одложене због недостатка капацитета Службе Повереника (пример ИПА фондова). 
Средства за додатно финансирање наведених а још увек нових надлежности односе се и на увећање средстава за плате запослених, сталних трошкова, трошкова путовања у иностранство, компјутерске услуге, трошкове радова на комуникацијским инсталацијама, трошкове горива и трошкове опреме. 
РАСХОДИ И ИЗДАЦИ ЗАХТЕВА
	економска класификација
	средства из буџета
	средства из осталих извора
	укупна средства

	4111
	Плате додаци и накнаде запослених
	15.000.000
	
	15.000.000

	4121
	Допринос за пензијско и инвалидско осигурање
	1.650.000
	
	1.650.000

	4122
	Доприноси за здрав.осигур.
	923.000
	
	923.000

	4123
	Допринос за незапосленост
	112.000
	
	112.000

	4141
	Исплата накнада за време одсуствовања с посла на терет фондова
	500.000
	
	500.000

	4151
	Накнаде трошкова за запослене
	400.000
	
	400.000

	4214
	Услуге комуникација
	600.000
	
	600.000

	4215
	Трошкови осигурања
	200.000
	
	200.000

	4222
	Трошкови службених путовања у иностранство
	800.000
	
	800.000

	4231
	Административне услуге
	400.000
	
	400.000

	4232
	Компјутерске услуге
	1.500.000
	
	1.500.000

	4234
	Услуге информисања
	300.000
	
	300.000

	4235
	Стручне услуге
	1.000.000
	
	1.000.000

	4252
	Текуће поправке и одржавање опреме
	1.500.000
	
	1.500.000

	4264
	Материјали за саобраћај
	1.500.000
	
	1.500.000

	4821
	Остали порези
	300.000
	
	300.000

	5121
	Опрема за саобраћај
	3.600.000
	
	3.600.000

	5122
	Административна опрема
	2.700.000
	
	2.700.000

	УКУПНО:
	32.985.000
	
	32.985.000


ОБРАЗЛОЖЕЊА ЕКОНОМСКЕ КЛАСИФИКАЦИЈЕ ЗА ЗАХТЕВ

	извор

	Економска класификација
	укупан износ


	01- Приходи из буџета                                                                                                     10.910.000


	4111

	Плате додаци и накнаде запослених

опис:

           За плате запослених неопходна су додатна средства ради планираног повећања броја запослених у складу са Нацртом Кадровског плана за 2012.годину, а све у циљу извршења послова из делокруга Поверника утврђених законом и активности и мера из Сратегије.
	15.000.000


	4121

	Допринос за пензијско и инвалидско осигурање

опис:

           Предложени износ додатних средстава за доприносе за пензијско и инвалидско осигурање, опредељен је предложеним износом на економској класификацији 411.
	1.650.000


	4122
	Доприноси за здрав.осигурање

опис:

           Предложени износ додатних средстава за здравствено осигурање, опредељен је предложеним износом на економској класификацији 411.
	923.000


	4123
	Доприноси за незапосленост 

опис:
          Предложени износ додатних средстава опредељен је предложеним износом на економској класификацији 411.

	112.000


	4141

	Исплата накнада за време одсуствовања с посла на терет фондова

опис:

           Предложени износ додатних средстава предвиђен је за исплату накнаде за време плаћеног одстуства са посла запослених (породиљско одсуство, боловање преко 30 дана) у складу са предвиђеним бројем запослених Нацртом Кадровског плана Повереника за информације од јавног значаја и заштиту података о личности за 2012.годину. Ова средства се рефундирају од Републичког завода за здравствено осигурање.
	500.000


	4151

	Накнаде трошкова за запослене

опис:

           Предложени износ додатних средстава опредељен је на основу планираног броја запослених у Служби Повереника и цене месечних претплатних карата у јавном градском превозу. 

	400.000


	4214

	Услуге комуникација

опис:

Износ додатних трошкова органа за услуге комуникација (трошкови фиксних и мобилних телефона, коришћења телефонских линија, интернета, ПТТ трошкови, и др.) условљен је потребама органа за размештање у оквиру датих, крајње оскудних смештајних капацитета и кадровских капацитета због нових надлежности које проистичу из Закона о заштити података о личности, укључујући првенствено инспекцијски надзор на простору целе земље, као и нових надлежности на основу измена Закона о слободном приступу информацијама.

              Повећане потребе су делимично резултат смештаја органа на две локације. 
	600.000

	4215

	Трошкови осигурања

опис:

           Додатна средства су потребна за осигурање службеног аутомобила који је у плану набавке за 2012. годину ради вршење инспекцијског надзора који се обавља на територији Републике Србије, по пријавама грађана и по службеној дужности, затим на активности на обуци руковаоца збирки података у погледу успостављања и вођења евиденција у складу са законом, којих има преко 350 хиљада, а нарочито у вези са уписом у Централни регистар збирки података који води Повереник, као и на афирмацији права на заштиту података о личности, у виду семинара, радионица и других стручних скупова посвећених примени закона о заштити података, планирана је набавка једног службеног аутомобила.  
	200.000

	4222

	Трошкови службених путовања у иностранство

опис:

            Додатна средства неопходна су покриће трошкова службених путовања у иностранство која проистичу  из законске обавезе Повереника у погледу међународних активности.  

	800.000


	4231

	Административне услуге

опис:

            Додатна средства неопходна су за услуге превођења материјала о раду и у вези са радом органа која су детаљно напред образложена а посебно у делу европских интеграција.  

	400.000


	4232

	Компјутерске услуге
опис:

           Додатна средства неопходна су за легализацију софтвера и то: 12 комада софтвера оffice corporate, 3 комада софтвера windows 2008 server и за следеће софтвере: Mail server softvare corporate, TeamViewer softver corporate и Workgroup share calendar softvare. 

	1.500.000


	4234

	Услуге информисања

опис:

           Додатна средства су неопходна у складу са законским обавезама Повереника  у погледу информисања јавности о остваривању права на приступ информацијама, издавањем публикација, билтена, брошура и др. материјала, као и информисања о раду Повереника.
	300.000


	4235

	Стручне услуге

опис:

           Ради се о средствима за стучне услуге екстерних сарадника чије ангажовање ће бити неопходно за поједине послове и експертизе у вези са новим пословима на заштити података о личности. Део ових средстава намењен је за накнаду за вештачења јер у области заштите података о личности у неким предметима је потребно специјализовано знање стручњака одређене струке ради правилне и потпуне примене закона. 
	1.000.000

	4252

	Текуће поправке и одржавање опреме
опис:

           Додатна средства неопходна су за радове на комуникацијским инсталацијма, повезивање опреме и то за реконфигурацију опреме, рутера, телефонског система, централног регистра и паковање комуникационих ормана и нове серверске собе.

	1.500.000


	4264

	Материјали за саобраћај

опис:

           Додатна средства су неопходна  за материјал за саобраћај за један нови путнички аутомобил (бензин, уље, мазиво, остали материјали за саобраћај), који ће се користити за потребе инспекције у области заштите података о личности. 
	1.500.000


	4821

	Остали порези

опис:

           Додатна средства су неопходна првенствено за расходе по основу пореза и такси за регистрацију једног новог службеног возила.

	300.000


	5121

	Опрема за саобраћај 

опис:

           Ова додатна средства су планирана за набавку једног службеног возила. Како Повереник нема подручне јединице а покрива територију Републике Србије то је потребан један путнички аутомобил како би се повећала ефикасност и оперативност инспекције на терену.
	3.600.000


	5122
	Административна опрема 

опис:

             Ова додатна средства су планирана за набавку рачунарске опреме и то за набавку 2 сервера, УПС и пратеће серверске опреме и опреме за повезивање а све у циљу стварања услова за оптималан рад Повереника и несметано функционисање Ценралног регистра збирки података сходно Закону о заштити података о личности.

	2.700.000

